
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 533 


11 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση οικονομικού κινήτρου παραγωγικότητας 
στους υπαλλήλους του ΥΠΕΘΑ με σχέση εργασίας 

ιδιωτικού δικαίου. 1 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων για κάλυψη δα¬ 
νείου της στη ΔΕΗ ποσού ισοτίμου των 25 εκ. ΕΥΡΩ 2 


Παροχή της Εγγύησης του Ελληνικού Δημοσίου στην 
Εθνική Τράπεζα της Ελλάδος για τη χορήγηση δα¬ 
νείου ποσού δρχ. 12 δισ.στην ΕΒΟ. 3 

Καθορισμός αμοιβής των μελών της Επιτροπής υλο¬ 
ποίησης της δράσεως «Σύνταξη Κανονισμού Τε¬ 
χνολογίας Χαλύβων Οπλισμού Σκυροδέματος» για 

το Έτος Ποιότητας. 4 

Καθορισμός συμπληρωματικών μέτρων για την εφαρ¬ 
μογή διατάξεων των ΚΑΝ (ΕΟΚ) 1906/90, 1907/90 
του Συμβουλίου σχετικά με ορισμένους κανόνες 
εμπορίας για το κρέας πουλερικών και ορισμένες 
προδιαγραφές εμπορίας για τα αυγά αντίστοιχα.. 5 


ΑΠΟΦΑΣΕΙΣ 

Αριθ. 2/15208/0022 (1) 

Χορήγηση οικονομικού κινήτρου παραγωγικότητας 
στους υπαλλήλους του ΥΠΕΘΑ με σχέση εργασίας 
ιδιωτικού δικαίου. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ-ΟΙΚΟΝΟΜΙΚΩΝ 

Έχοντας υπόψη: 

α. Το άρθρο 29Ατου Ν. 1558/85 «Κυβέρνηση και. Κυ¬ 
βερνητικά όργανα» που προστέθηκε με το άρθρο 27 του 
Ν.2081/92 (ΦΕΚΑ’ 154), και τροποποιήθηκε με το άρθρο 
1 παρ.2του Ν.2469/97 (ΦΕΚΑ’38). 

β. Το άρθρο 16 του Ν.2346/95 (ΦΕΚ Α’220), όπως τρο¬ 
ποποιήθηκε με το άρθρο 27 του Ν.2439/96 (ΦΕΚΑ’219) 
γ. Το άρθρο 40 του Ν.849/78 (ΦΕΚ Α’232) 
δ. Τη υπ’αριθμ. πρωτ. 29261/7-10-96 Κοινή Απόφαση 
Πρωθυπουργού και Υπουργού Εθνικής Άμυνας «Ανάθεση 
αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας» (ΦΕΚ Β’933), όπως τροποποιή¬ 
θηκε με την Φ.420/126/61771/Σ.435/23-ΑΥΓ.-99 αντίστοι¬ 
χη (ΦΕΚ Β’ 1720) 


ε. Την υπ’αριθμ. 2/15932/0022/22-ΜΑΡ-99 Κοινή από¬ 
φαση των Υπουργών Οικονομικών και Εθνικής Άμυνας 
«Χορήγηση Οικονομικού κινήτρου παραγωγικότητας 
στους υπαλλήλους του ΥΠΕΘΑ» (ΦΕΚ Β’273) για το έτος 
1999. 

στ. Το γεγονός ότι από τις διατάξεις της παρούσης από¬ 
φασης προκαλείται οικονομική επιβάρυνση ύψους 
1.140.000.000 δρχ. για το έτος 2000, που θα βαρύνει τις 
εγγεγραμμένες πιστώσεις του Προϋπολογισμού του 
ΥΠΕΘΑ, στην κατηγορία των ΚΑΕ 1000, και θα καλυφθεί 
από τον ΚΑΕ 0369 στον οποίο θα γίνουν οι μεταφορές που 
απαιτούνται. 

ζ. Την υπ’αριθμ. 1107147/1239/0006Α74-10-96 Κοινή 
Απόφαση Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ Β'922), αποφασίζουμε: 

1. Για τη χορήγηση κινήτρου παραγωγικότητας, για το 
έτος 2000, στο πολιτικό προσωπικό με σχέση εργασίας 
ιδιωτικού δικαίου που αμείβεται με Σ. Σ. Ε., οι οποίες δεν 
προβλέπουν επέκταση των διατάξεων του Ν. 2470/97, 
όπως συμπληρώθηκαν με το άρθρο 10 του Ν. 2606/98, 
διατίθεται ποσοστό 0,541% από τις εγγεγραμμένες πι¬ 
στώσεις του Π/Υ του ΥΠΕΘΑ της κατηγορίας των ΚΑΕ 
1000, το οποίο θα καλυφθεί από τον ΚΑΕ 0369. 

2. Το προϊόν του ανωτέρω ποσοστού ύψους 
1.140.000.000 δρχ. θα βαρύνει για το έτος 2000 τους Π/Υ 
των Γ. Ε, ως ακολούθως: 


ΓΕΣ 

ΕΦ 

11-200 

δρχ. 

22.000.000 

ΓΕΝ 

ΕΦ 

11-300 

δρχ. 

794.000.000 

ΓΕΑ 

ΕΦ 

11-410 

δρχ. 

324.000.000 

ΣΥΝΟΛΟ 


δρχ. 

1.140.000.000 


3. Το μηνιαίο ποσό που χορηγείται στους δικαιούχους, 
ως κίνητρο παραγωγικότητας, ορίζεται ανάλογα με το 
βαθμό των υπαλλήλων, ως εξής : 


α. 

Βαθμός Α δρχ. 55.000 

Α-Β 

Α 

β· 

Βαθμός Β δρχ. 49.000 

Α-Β 

Α 

Υ· 

Βαθμός Γ δρχ. 47.500 

Α-Β 

Α 

δ. 

Βαθμός Δ δρχ. 45.000 

Α-Β 

Α 

ε. 

Βαθμός Ε δρχ. 44.000 

Α-Β 


Α 

όπου : Α: είναι οι εργάσιμες μέρες του μήνα (22) 

Β: είναι οι ημέρες για τις οποίες περικόπτονται οι απο¬ 
δοχές των υπαλλήλων εξαιτίας της μη συμμετοχής των 
στην εργασία. 

4. Επειδή δεν προβλέπεται από το νόμο ένταξη του προ¬ 
σωπικού με σχέση εργασίας ιδιωτικού δικαίου στους διοι¬ 
κητικούς βαθμούς των τακτικών υπαλλήλων του ΥΠΕΘΑ, 
η κατάταξη τους γίνεται κατά αντιστοιχία προς αυτούς, με 
βάση τα τυπικά τους προσόντα και το συνολικό χρόνο 
υπηρεσίας, αποκλειστικά για τις ανάγκες προσδιορισμού 
του ποσού που τους αναλογεί. Η ρύθμιση της παραγρά¬ 
φου αυτής δεν έχει εφαρμογή σε καμία άλλη περίπτωση 
που έχει σχέση με Διοικητικά ή Οικονομικά θέματα του 
προσωπικού που αφορά. 

5. Το κίνητρο παραγωγικότητας : 

α) Δε λαμβάνεται υπόψη κατά τον υπολογισμό των επι¬ 
δομάτων εορτών και αδείας, της ΑΤΑ και των ποσοστιαί¬ 
ων αυξήσεων που χορηγήθηκαν μετά την κατάργηση της 
ΑΤΑ 

β) Δε χορηγείται στους ωρομίσθιους ή στους προσλαμ¬ 
βανόμενους για κάλυψη εποχιακών ή πρόσκαιρων ανα¬ 
γκών, στους υπαλλήλους που αποσπώνται σε άλλες υπη¬ 
ρεσίες, εκτός αν από σχετική διάταξη νόμου, προβλέπε- 
ται ρητά το αντίθετο και στους αμειβόμενους με τις 
διατάξεις του Ν.2470/97. 

γ) Υπόκειται σε κράτηση φόρου εισοδήματος και στις 
λοιπές νόμιμες κρατήσεις υπέρ τρίτων. 

6. Η καταβολή του επιδόματος στους δικαιούχους γίνε¬ 
ται δεδουλευμένα με τις μισθολογικές καταστάσεις, 
όπως και οι λοιπές αποδοχές. 

7.0 ιαπαιτούμενες ενέργειες για μεταφορά πιστώσεων 
γίνονται από τα Γ ενικά Επιτελεία. 

8. Έναρξη ισχύος της απόφασης ορίζεται η 1.1.2000. 

9. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 5 Απριλίου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΥΛΑΚΗΣ 

-♦- 

Αριθ. 2/19078/0025 (2) 

Παροχή της εγγύησης του Ελληνικού Δημοσίου στην Ευ¬ 
ρωπαϊκή Τράπεζα Επενδύσεων για κάλυψη δανείου 
της στη ΔΕΗ ποσού ισοτίμου των 25 εκ. ΕΥΡΩ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.2322/95 (ΦΕΚ 143/Α/12-7-95) του 
αρθρ.δτου Ν. 2432/96,τηνπαράγραφο ΙΟτου άρθρου 15 
του Ν. 2469/97. 

2. Την απόφαση της Διϋπουργικής Επιτροπής του άρ¬ 
θρου 5του Ν. 2322/95 (ΣΥΝΕΔΡΙΑΣΗ αρ.240/3.4.2000) με 
την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης 
του Ελληνικού Δημοσίου. 

3. Το αριθμ. 1137/ΔΕΚΟ 320/20-3-2000 έγγραφο του 
Υπουργείου Εθνικής Οικονομίας. 

4. Την αριθ. 15/16-1-96 απόφαση του Διοικητικού Συμ¬ 
βουλίου της ΔΕΗ. 

5. Το αριθμ. 2394/8-3-2000 έγγραφο της ΔΕΗ με το 
οποίο ζητάει την εγγύηση του Δημοσίου για την κάλυψη 
του ανωτέρω δανείου. 

3. Την κοινή απόφαση του Πρωθυπουργού και του 


Υπουργού Οικονομικών αριθμ. 1107147/1239/006Α/4-10- 
96 «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών, αποφασίζουμε: 

Παρέχουμε την εγγύηση του Ελληνικού Δημοσίου στην 
Ευρωπαϊκή Τράπεζα Επενδύσεων για την μεταξύ αυτής 
και της Δημόσιας Επιχείρησης Ηλεκτρισμού, σύναψη δα¬ 
νείου ισοτίμου των 25 εκ. ΕΥΡΩ για τη χρηματοδότηση 
του έργου «Υποβρύχια διασύνδεση ηλεκτρικών συστημά¬ 
των Ελλάδας - Ιταλίας». 

Με την απόφαση αυτή αναλαμβάνουμε την υποχρέωση 
να καλύψουμε τις υποχρεώσεις της ΔΕΗ που απορρέουν 
από τη σύμβαση δανείου που θα υπογράφει μεταξύ της 
ΔΕΗ και της Ευρωπαϊκής Τράπεζας Επενδύσεων, σε πε¬ 
ρίπτωση καθυστέρησης εξόφλησης ληξιπρόθεσμης δό¬ 
σης ή τόκων εκ μέρους της ΔΕΗ. 

Καθορίζου με προμήθεια υπέρ του Δημοσίου για την πα¬ 
ρεχόμενη εγγύηση του 0,50%, η οποία θα υπολογίζεται 
και θα αποδίδεται σ’αυτό από τη ΔΕΗ σύμφωνα μετά ορι¬ 
ζόμενα στο έγγραφο μας αριθμ. 2009593/1391/7-2-96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2000 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2/22868/0025 (3) 

Παροχή της Εγγύησης του Ελληνικού Δημοσίου στην 
Εθνική Τράπεζα της Ελλάδος για τη χορήγηση δανεί¬ 
ου ποσού δρχ. 12 δισ.στην ΕΒΟ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις τον Ν. 2322/95 και της παρ. 10 του άρ¬ 
θρου 15του Ν.2469/1997. 

2. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθμ. 242/4.4.2000) 
με την οποία παρασχέθηκε η σύμφωνη γνώμη της στον 
Υπουργό Οικονονομικών για τη χορήγηση της εγγύησης 
του Ελληνικού Δημοσίου. 

3. Το αριθμ. 11101/ΔΕΚΟ 348/20.3.2000 έγγραφο του 
Υπουργείου Εθνικής Οικονομίας. 

4. Τα αποσπάσματα Πρακτικών των αριθ. 558/1999 και 
563/2000 Συν/σεωντοπ Δ.Σ. της ΕΒΟ. 

5. Τα αριθ. 840/21.3.2000 και 966/4.4.2000 έγγραφα της 
ΕΒΟ. 

6. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/1239/0006Α7 
4.10.96 «Ανάθεση αρμοδιοτήτων - του Υπουργού Οικονο¬ 
μικών στους Υφυπουργούς Οικονομικών», αποφασίζου¬ 
με: 

Παρέχουμε την ανεπιφύλακτη εγγύηση του Ελληνικού 
Δημοσίου στην Εθνική Τράπεζα της Ελλάδος για τη χο¬ 
ρήγηση δανείου προς την Ελληνική Βιομηχανία Όπλων 
ΑΈ. (ΕΒΟ) ποσού δραχμών δώδεκα δισεκατομμυρίων 
( 12 . 000 . 000 . 000 ). 

Το Ελληνικό Δημόσιο παραιτείται απάτην εφαρμογή και 
τις ενστάσεις των άρθρων 855 και 867 και διατηρεί τα δι¬ 
καιώματα και τις ενστάσεις που απορρέουν από τα άρθρα 
853, 858, 862 και 863 του Α.Κ. 

Η χορήγηση και εξυπηρέτηση του δανείου θα γίνει σύμ- 

φωνα με τη δανειακή σύμβαση που θα υπογράφει μεταξύ 
ΕΒΟ και Εθνικής Τράπεζας της Ελλάδος. 

Περιληπτικά οι όροι του δανείου είναι οι εξής: 

ΔΙΑΡΚΕΙΑ: 7 χρόνια. 

ΠΕΡΙΟΔΟΣ ΧΑΡΙΤΟΣ: 2 χρόνια. 

ΕΠΙΤΟΚΙΟ: Κυμαινόμενο, ίσο με το ΑΤΗΙΒΟΒ 6 μηνών 
που θα ισχύει δύο εργάσιμες ημέρες πριν από την έναρξη 
κάθε περιόδου εκτοκισμού, πλέον περιθωρίου 0,22%. 

ΕΞΟΔΑ - ΦΟΡΟΙ: Όλα τα σχετικά έξοδα, πόσης φύσεως 
φόροι και επιβαρύνσεις υπέρ τρίτων (ΦΠΑ, ΕΦΤΕ, εισφο¬ 
ρά Ν. 128/75) βαρύνουν το δανειολήπτη. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής ενδιαμέσων τόκων ή τόκων υπε¬ 
ρημερίας του δανείου αυτού ή άλλων επιβαρύνσεων και 
εξόδων να καταβάλουμε στη δανείστρια Τράπεζα μέσα 
σεδύο (2) μήνες από τη λήξη της εκάστοτε οφειλήςταπο- 
σά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην αρμόδια 
ΑΟΥ στο λογ/σμό Νο 555 σύμφωνα με τις διατάξεις του 
Π.Δ/τος αριθ. 16/89 (ΦΕΚ 6/1989) και τις οδηγίες της 
εγκυκλίου μας αριθ. 98348/2945/8.8.79. 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύησή του, την οποία θα εισπράττει η Εθνι¬ 
κή Τράπεζατης Ελλάδος και θατην αποδίδει στο Δημόσιο 
σύμφωνα με το έγγραφό μας 2009593/1391/7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2000 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 2/26672/0022 (4) 

Καθορισμός αμοιβής των μελών της Επιτροπής υλοποίη¬ 
σης της δράσεως «Σύνταξη Κανονισμού Τεχνολογίας 
Χαλύβων Οπλισμού Σκυροδέματος» για το Έτος Ποιό¬ 
τητας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παραγ.2 του άρθρου 5 του 
Ν.2229/1994 (ΦΕΚΑ’ 138) 

2. Τις διατάξειςτου άρθρου 3του Ν. 1256/1982 (ΦΕΚΑ’ 
65) 

3. Τις διατάξεις του άρθρου 19 του Ν.2470/1997 (ΦΕΚ 
Α’40). 

4. Τις διατάξεις της παραγ.2 του άρθρου 12 του 
Ν.2338/1995 (ΦΕΚΑ’ 202). 

5. Το με αριθμ. 2030771/4262/0022/24-4-97 εγκύκλιο 
του Γ.Λ.Κ. με το οποίο δίδονται οδηγίες για την εφαρμογή 
των διατάξεων του Ν. 2470/97. 

6. Το με αριθ. 983220264/23-4-98 έγγραφο των Ευρω¬ 
παϊκών Κοινοτήτων σχετικά με το επιλέξιμο της δαπάνης 
αποζημίωσης μελών επιτροπών. 

7. Τη με αριθ. ΔΕΕ/006/9-1-98 απόφαση συγκρότησης 
της επιτροπής για το συντονισμό των δράσεων του έτους 
ποιότητας καθώς και των αποφάσεων συμπλήρωσης της 
ανωτέρω Επιτροπής (ΔΕΕ/025/18-2-98 ΔΕΕ/76/13-5-98 
Γ.Δ.Π.ΔΈ/οικ,/66 /ΦΕΠ.7.7.98). 

δ.Την με αριθμό ΔΕΕ/066/23.4.98 απόφαση έγκρισης 


προγράμματος δράσεων της ΓΓΔΕ κατά τη διάρκεια του 
έτους ποιότητας. 

9. Την με αριθμό ΔΕΕ/067/23-4-98 απόφαση ορισμού ει¬ 
σηγητών και συντονιστών των δράσεων της Γ.Γ.Δ.Ε. κατά 
τη διάρκεια του έτους ποιότητας. 

10. Την με αριθμ. οικ./57/Φ.Ε,Π.25-6-98 απόφαση 
(Γ.Δ.Π.Δ.Ε.) συμπλήρωσης όρων και υποχρεώσεων των 
οργάνων υλοποίησηςτωνδράσεωντου έτους ποιότητας. 

11. Την εισήγηση του φορέα υλοποίησης της εν θέματι 
δράσεως. 

12. Την με αρ.ΔΙ4/28666/οικ./17.12.98 ορθή επανάληψη 
της 10.2.2000 Απόφαση του Υφυπουργού ΠΕΧΩΔΕ Χρ. 
Βερελή για τη σύσταση, συγκρότηση και ορισμό των με¬ 
λών της Επιτροπής για την υλοποίηση της ανωτέρω δρά¬ 
σης του Έτους Ποιότητας 

13. Το με αριθ. Δ14/30127/18-3-99 έγγραφο του Γενικού 
Γραμματέα με το οποίο δίδονται πληροφορίες για τις 
αμοιβές και τη λειτουργία των Επιτροπών του Έτους Ποι¬ 
ότητας. 

14. Το με αρ. Πρωτ.Δ14 35861/οικ/28.2.2000 έγγραφο 
του Προέδρου της εν θέματι επιτροπής με το οποίο υπο¬ 
βλήθηκε πόρισμα της Επιτροπής στον Γ ενικό Γ ραμματέα 
της ΓΓΔΕ και Πρόεδρο της Επιτροπής του Έτους Ποιότη¬ 
τας. 

15. Τις διατάξεις του αρ. 40 του Ν.849/78, όπως συ¬ 
μπληρώθηκε με τις διατάξειςτου αρ. 8του Ν. 2129/93. 

16. Την 1107147/1239/006Α/4.10.96 κοινή απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων του Υπουργού Οικονομικών στους 
Υφυπουργούς Οικονομικών» (ΦΕΚ 922Β/7.10.96), όπως 
συμπληρώθηκε με τη 2068561/7508/0004 όμοια (ΦΕΚ 
1123Β/23.10.98). 

17. Την υπ’ αρ. 2/74260/ 004/15-10-99 (ΦΕΚ 1925 Β/25- 
10-99) «Μεταβίβαση εξουσίας υπογραφής σύμφωνα με 
το άρθ. 7 παρ. 1 του Ν.1943/91». 

Επειδή: 

1. Σύμφωνα με τις διατάξεις της παρ. 2 του άρθρου 12 
του ν.2338/95, στις περιπτώσεις συγκρότησης επιτρο¬ 
πών, για επεξεργασία ειδικών θεμάτωντης Γ.Γ.Δ.Ε. οι δα¬ 
πάνες των σχετικών αμοιβών βαρύνουν τις πιστώσεις του 
έργου που προσδιορίζεται με την απόφαση συγκρότησης 
των επιτροπών αυτών. 

2. Στην ανωτέρω αριθμ Δ14 2866/οικ/17.12.98 ορθή 
επανάληψη της 10.2.2000 απόφαση συγκρότησης των 
μελών της Επιτροπής, ορίζεται ότι η δαπάνη για τις αμοι¬ 
βές των μελών της Επιτροπής θα καλυφθεί από τις πιστώ¬ 
σεις των ενάριθμων έργων 9471506 της ΣΑΕ 071/2 και 
67102 της ΣΑΕ 071. 

3. Σύμφωνα με την πιο πάνω απόφαση του Υφυπουργού 
ΠΕΧΩΔΕ το κόστος της ανωτέρω δράσης ορίστηκε στο 
ποσό των 25.000.000 δραχμών. 

4. Σύμφωνα και με τα αναφερόμενα στο πόρισμα της 
Επιτροπής, αυτή επεξεργάσθηκετα διάφορα αντικείμενα 
τόσο κατ’ ιδίαν ένα έκαστο των μελών όσο και σε κοινές 
συνεδριάσεις αυτής όπως φαίνεται και στα μνημόνια των 
συνεδριάσεων. 

5. Η Επιτροπή αποτελείται τόσο από δημόσιους λει¬ 
τουργούς όσο και ελεύθερους επαγγελματίες (Μη αμι¬ 
γής) και εργάσθηκε εκτός ωραρίου εργασίας για την δια¬ 
μόρφωση των προτάσεων της (πόρισμα) σε περισσότερο 
από δώδεκα (12) μήνες, χρονικό διάστημα που όριζε η 
Απόφαση, αποφασίζουμε: 

1 .Καθορίζουμε αμοιβή για τον Πρόεδρο, τα μέλη και τις 

γραμματείς της Επιτροπής για 12μηνη απασχόληση ως 
κατωτέρω: 

Ια. Για τον Πρόεδρο και τα μέλη της Επιτροπής 118.000 
δραχμές μηνιαίως και συνολικάγια ένα έκαστο 1.416.000 
δρχ. 

1β. Για τη Γραμματέα της Επιτροπής Λιαροστάθη Βάσω 

39.500 μηνιαίως και συνολικά 474.000 δραχμές. 

1 γ. Για τη γραμματέα της Επιτροπής Γαϊτάνου Αντωνία 

37.500 μηναίως και συνολικά 450.000 δρχ. 

2. Εγκρίνουμε συνολική πίστωση για την κάλυψη των 
ανωτέρω δαπανών ποσόν 24.996.000 δρχ. 

3. Κατανέμουμε την ανωτέρω δαπάνη στα ενάριθμα έρ¬ 
γα ως κατωτέρω: 

3.1. Σε βάρος των πιστώσεων του έργου 9471506 της 
ΣΑΕ071 /2 το ποσόν 19.824.000 δραχμών για την κάλυψη 
της αμοιβής των παρακάτω μελών (ιδιωτών): 

Γεώργιο Βαρουφάκη 1.416.000 

Θεόδωρο Βουδικλάρη 1.416.000 

Κων/νοΜάμαλη 1.416.000 

Αβραάμ Μαστοράκη 1.416.000 

Παναγιώτη Μαυροειδή 1.416.000 

Γεώργιο Μπατή 1.416.000 

Γεώργιο Παπαδημητρίου 1.416.000 

Αλέξανδρο Πλάκα 1.416.000 

Παναγιώτη Σισμάνη 1.416.000 

Βασίλειο Σκαράκη 1.416.000 

Στυλιανό Σουτη 1.416.000 

Θεοδόση Τάσιο 1.416.000 

Κων/νοΤρέζο 1.416.000 

Μιλτιάδη Χρονόπουλο 1.416.000 

3.2. Σε βάρος των πιστώσεων του έργου 67102 της ΣΑΕ 
071 το ποσό 5.172.000 για την κάλυψη των αμοιβών των 
παρακάτω μελών. Δημοσίων Υπαλλήλων ήτοι: 

Τεσσέρης Σωτήριος 1.416.000 

Σαράντο Μουγιάκο 1.416.000 

Γεωργία Αγναντιάρη 1.416.000 

Βάσω Λιαροστάθη 474.000 

Αντωνία Γάίτάνου 450.000 


4. Εγκρίνουμε όπως η καταβολή των ανωτέρω αμοιβών 
γίνει όπως οιΔ/ξεις ορίζουν με ευθύνητηςΔ/νσηςΔ11 του 
ΥΠΕΧΩΔΕ και από τον υπόλογο που αυτή θα ορίσει. 

5. Η απόφαση αυτή θα δημοσιευθεί στην Εφημερίδα 
της Κυβέρνησης. 


Αθήνα, 5 Απριλίου 2000 


Οι Γ ενικοί Γ ραμματείς 

Δημοσιονομικής Πολιτικής Υπουργείου Περιβάλλοντος, 
Υπουργείου Οικονομικών Χωροταξίας και Δημ. Έργων 
I. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 


-♦- 

Αριθ. 349502 (5) 

Καθορισμός συμπληρωματικών μέτρων για την εφαρμο¬ 
γή διατάξεων των ΚΑΝ (ΕΟΚ) 1906/90 και 1907/90 του 
Συμβουλίου, σχετικά με ορισμένους κανόνες εμπο¬ 
ρίας για το κρέας πουλερικών και ορισμένες προδια¬ 
γραφές εμπορίας για τα αυγά, αντίστοιχα. 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «Περί οργά¬ 


νωσης των διοικητικών υπηρεσιών για την εφαρμογή της 
Συνθήκης Προσχώρησης της Ελλάδος στις Ευρωπαϊκές 
Κοινότητες και ρύθμισης συναφών θεσμικών και οργανω¬ 
τικών θεμάτων» (Α' 280). 

β) Του άρθρου 1 παρ. 1,2,3 του Ν. 1338/83 «Εφαρμογή 
του κοινοτικού δικαίου» (Α'34) όπωςτροποποιήθηκε μετο 
άρθρο 6 του Ν. 1440/84 «Συμμετοχή της Ελλάδος στο κε¬ 
φάλαιο, στα αποθεματικά και στις προβλέψεις της Ευρω¬ 
παϊκής Κοινότητας Άνθρακος και Χάλυβος και του Οργα¬ 
νισμού Εφοδιασμού ΕΥΡΑΤΟΜ» (Α' 70) και του άρθρου 65 
του Ν. 1892/1990 (ΑΊ01). 

γ) Του άρθρου 29Α του Ν. 1558/1986 «Κυβέρνηση και 
κυβερνητικά όργανα» (Α' 134), όπως αυτό προστέθηκε με 
το άρθρο 27 του Ν. 2081/1992 (Α' 154) και αντικαταστά- 
θηκε από το άρθρο 1 παρ 2α του Ν. 2469/1997 (Α'38) και 
το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού. 

δ) Του Ν. 2637/98 «Σύσταση Οργανισμού Πιστοποίησης 
Λογαριασμών Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων, 
Οργανισμού Πιστοποίησης και Επίβλεψης Γεωργικών 
Προϊόντων, Γενικών Διευθύνσεων και θέσεων προσωπι¬ 
κού στο Υπουργείο Γεωργίας και “Εταιρείας Αξιοποίησης 
Αγροτικής Γης” ΑΈ. και άλλες διατάξεις» (ΦΕΚ Α 200). 

ε) Της με αριθμό 3396/3.11.98 απόφασης του Πρωθυ¬ 
πουργού και του Υπουργού Γεωργίας «Ανάθεση αρμο¬ 
διοτήτων στους Υφυπουργούς Γεωργίας Κων/νο Βρεττό 
και Παρασκευά Φούντά» (Β' 1165). 

2. Τους Κανονισμούς: 

α) Καν (ΕΟΚ) 2771/75 του Συμβουλίου της 29.10.75 «πε¬ 
ρί κοινής οργανώσεως αγοράς στον τομέα των αυγών». 

β) Καν (ΕΟΚ) 2777/75του Συμβουλίου της 29.10.75 «πε¬ 
ρί κοινής οργανώσεως αγοράς στον τομέα κρέατος που¬ 
λερικών». 

γ) Καν (ΕΟΚ) 1906/90 του Συμβουλίου της 26.6.90 «σχε¬ 
τικά με ορισμένους κανόνες εμπορίας για το κρέας που¬ 
λερικών» και 

δ) Καν (ΕΟΚ) 1538/91 της Επιτροπής «για τον καθορι¬ 
σμό λεπτομερών κανόνων ενόψει της εφαρμογής του 
Καν. 1906/90 του Συμβουλίου σχετικά με ορισμένους κα¬ 
νόνες εμπορίας για το κρέας πουλερικών» όπως τροπο¬ 
ποιήθηκε και ισχύει. 

ε) Καν (ΕΟΚ) 1907/90 του Συμβουλίου «Σχετικά με ορι¬ 
σμένες προδιαγραφές εμπορίας για τα αυγά». 

στ) Καν (ΕΟΚ) 1274/91 της Επιτροπής «Περί λεπτομε¬ 
ρών κανόνων για την εφαρμογή του Καν (ΕΟΚ) 1907/90 
σχετικά με ορισμένες προδιαγραφές εμπορίας για τα αυ¬ 
γά», όπωςτροποποιήθηκε και ισχύει, αποφασίζουμε: 

Άρθρο 1 

Σκοπός 

Σκοπός της παρούσας απόφασης είναι η θέσπιση συ¬ 
μπληρωματικών μέτρων για την εφαρμογή των διατάξεων 
των Καν. (ΕΟΚ) 1906/90 και 1907/90 του Συμβουλίου, 
όπως τροποποιήθηκαν και ισχύουν, σχετικά με την παρα¬ 
γωγή, μεταποίηση και εμπορία των προϊόντων ειδικών 
πτηνοτροφικών εκτροφών, όπως αυτά ορίζονται στο άρ¬ 
θρο 3 της παρούσας. 

Άρθρο 2 

Πεδίο εφαρμογής 

Υπό το παρόν σύστημα ελέγχου τίθενται υποχρεωτικά 

όλες οι εκμεταλλεύσεις επιχειρήσεις, όπως αυτές ορίζο¬ 
νται στο άρθρο 3 της παρούσας, που παράγουν ή /και συ¬ 
σκευάζουν ή / και μεταποιούν ή / και διακινούν προϊόντα 
ειδικών πτηνοτροφικών εκτροφών που τίθενται σε εμπο¬ 
ρία και δεν αφορά τις υποχρεωτικές ή άλλες προαιρετικές 
ενδείξεις που απορρέουν από την κοινοτική και εθνική νο¬ 
μοθεσία. 

Άρθρο 3 

Ορισμοί 

Κατά την έννοια της παρούσας απόφασης νοούνται ως: 

Προϊόντα ειδικών πτηνοτροφικών εκτροφών: τα προϊό¬ 
ντα που έχουν παραχθεί σύμφωνα με τους Καν. (ΕΟΚ) 
1538/91 παράρτημα IV και 1274/91, παράρτημα II. 

Εκμετάλλευση / επιχείρηση: πτηνοτροφική μονάδα πα¬ 
ραγωγής ή συσκευαστήριο αυγών ή σφαγείο πουλερικών 
ήτυποποιητήριο κρέατος πουλερικών ή επιχείρηση εμπο¬ 
ρίας ή συνδυασμός των παραπάνω. 

Επισήμανση: κάθε έγγραφο, επιγραφή, ετικέτα, δακτύ¬ 
λιος ή ταινία που συνοδεύει ή επιτίθεται σε ένα προϊόν, το 
οποίο έχει παραχθεί σύμφωνα με τις προδιαγραφές που 
αναφέρονται στον Καν. (ΕΟΚ) 1538/91 παράρτημα IV ή 
τους όρους που αναφέρονται στον Καν. (ΕΟΚ) 1274/91, 
παράρτημα II. 

Πιστοποιητικό: έγγραφο που εκδίδεται μόνο για εμπο¬ 
ρική χρήση, σύμφωνα με τους κανόνες πιστοποίησης του 
Ο.Π.Ε.ΓΕ.Π. και πιστοποιεί ότι προϊόν ανταποκρίνεται 
στις σχετικές απαιτήσεις των Καν. (ΕΟΚ) 1274/91 ή 
1538/91. 

Βεβαίωση: έγγραφη διαβεβαίωση ότι πτηνοτροφικό 
προϊόν ανταποκρίνεται στις σχετικές απαιτήσεις των Καν. 
(ΕΟΚ) 1274/91 ή 1538/91 και το οποίο παρέχεται δια πά¬ 
σα νόμιμη χρήση, εκτός της περίπτωσης τοποθέτησης 
του προϊόντος στην αγορά. 

Σύμβαση ελέγχου: το νομικό έγγραφο που συνάπτεται 
μεταξύ του Ο.Π.Ε.ΓΕ.Π. και του ιδιοκτήτη ή νόμιμου εκ¬ 
προσώπου της εκμετάλλευσης / επιχείρησης και με το 
οποίο, ο πρώτος έκτων συμβαλλομένων αναλαμβάνει το 
έργο της επίβλεψης, του ελέγχου και της πιστοποίησης 
και ο δεύτερος τις δεσμεύσεις και υποχρεώσεις που 
απορρέουν από την κοινοτική και εθνική νομοθεσία, όσον 
αφορά τα προϊόντα ειδικών πτηνοτροφικών εκτροφών. 

Άρθρο 4 
Αρμόδιες Αρχές 

1. Το Υπουργείο Γεωργίας δια των αρμοδίων Υπηρε- 
σιώντου ασκείτηνεποπτείατου συστήματος ελέγχου στο 
σύνολό του και προβαίνει σε: 

- κοινοποίηση στην Ε.Ε. και στα άλλα κράτη μέλη των 
στοιχείων που προβλέπονται από τους Καν. (ΕΟΚ) 
1906/90 άρθρο 8, 1907/90 άρθρο 18 παρ. 1 και άρθρο 22 
παρ. 1,1274/91 άρθρο 18 παρ. 2,3,8,9 και 10 και άρθρο 20 
και 1538/91 άρθρο 10 παρ. 3,4,5 και άρθρο 11 παρ. 4. 

- τήρηση αντιγράφων των μητρώων παραγωγών, κέ¬ 
ντρων συσκευασίας αυγών και σφαγείων που τηρεί η αρ¬ 
μόδια ελέγχουσα αρχή 

- εκπροσώπηση σε ευρωπαϊκά, κοινοτικά ή διεθνή όρ¬ 
γανα και οργανισμούς. 

- επίσης σε ελέγχους οσάκις απαιτείται στις εκμεταλ¬ 
λεύσεις / επιχειρήσεις του άρθρου 3 της παρούσας, στα 
πλαίσια της εποπτείας του. 

2. Ως Αρμόδια Ελέγχουσα Αρχή, κατά την έννοια του 
άρθρου 8 παρ 1 του Καν. (ΕΟΚ) 1906/90 του Συμβουλίου 


και του άρθρου 18 του Καν. (ΕΟΚ) 1907/90 του Συμβουλί¬ 
ου, ορίζεται ο Οργανισμός Πιστοποίησης και Επίβλεψης 
Γεωργικών Προϊόντων (Ο.Π.Ε.ΓΕ.Π.), με τον διακριτικό 
τίτλο ΑΟΒΟΟΕΒΤ, ο οποίος εδρεύει στην Αθήνα. 

Ο Ο.Π.Ε.ΓΕ.Π αποστέλλει τα στοιχεία που προβλέπο- 
νται στο άρθρο 20 παρ. 1 δεύτερη γραμμή του Καν. (ΕΟΚ) 
1274/91 στις αρμόδιες Υπηρεσίες του Υπουργείου Γεωρ¬ 
γίας μέχρι τέλη Φεβρουάριου κάθε έτους. 

Άρθρο 5 

Διαδικασία Ένταξης Πτηνοτροφικών Εκμεταλλεύσεων / 
Επιχειρήσεων στο Σύστημα Ελέγχου 

1. Εκμετάλλευση / επιχείρηση που επιθυμεί να ενταχθεί 
στο Σύστημα Ελέγχου, το οποίο διαχειρίζεται ο 
Ο.Π.Ε.ΓΕ.Π., με σκοπό την παραγωγή προϊόντων ειδικών 
πτηνοτροφικών εκτροφών που τίθενται σε εμπορία και 
που φέρουν ενδείξεις σχετικά με τις μεθόδους εκτροφής, 
πρέπει: 

α) Να απευθύνει αίτηση στον Ο.Π.Ε.ΓΕ.Π. 

β) Να συνάψει σύμβαση ελέγχου με τον Ο.Π.Ε.ΓΕ.Π. 

γ) Να γνωστοποιήσει τη δραστηριότητα αυτή σύμφωνα 
με όσα αναφέρονται στο άρθρο 8 της παρούσας. 

2. Οι πτηνοτροφικές μονάδες παραγωγής, τα κέντρα 
συσκευασίας αυγών καθώς και τα σφαγεία καιτυποποιη- 
τήρια κρέατος πουλερικών, που επιθυμούν να χρησιμο¬ 
ποιήσουν τις ενδείξεις που αναφέρονται στο άρθρο 18 
παρ. 1 του Καν (ΕΟΚ) 1274/91 ή /και στο παράρτημα III του 
ΚΑΝ(ΕΟΚ) 1538/91, παραμένουν στο σύστημα ελέγχου 
και πιστοποίησης εφόσον συμμορφώνονται με τις υπο¬ 
χρεώσεις που απορρέουν από τους Καν. (ΕΟΚ) 1274/91 
και 1538/91 και τηρούν τις υποχρεώσεις, τους όρους, τις 
προϋποθέσεις, τις διαδικασίες, τις προδιαγραφές και τις 
οικονομικές συμφωνίες που απορρέουν από τη σύμβαση 
ελέγχου με την Αρμόδια Ελέγχουσα Αρχή (Ο.Π.Ε.ΓΕ.Π.). 

Άρθρο 6 

Έλεγχοι 

1. Ο Ο.Π.Ε.ΓΕ.Π διενεργεί με τα ελεγκτικά του όργανα 
τακτικούς και έκτακτους ελέγχους στις εκμεταλλεύσεις / 
επιχειρήσεις που έχουν ενταχθεί στο σύστημα ελέγχου. 

Ειδικότερα όσον αφορά: α) την παραγωγή κρέατος 
πουλερικών που φέρει σήμανση του παραρτήματος III 
του Καν (ΕΟΚ) 1538/91, πραγματοποιούνται τακτικές επι¬ 
θεωρήσεις, σύμφωνα με την παρ.3 του άρθρου 11 του εν 
λόγω Κανονισμού και έκτακτες οποτεδήποτε κριθεί απα¬ 
ραίτητο, 

β) την παραγωγή αυγών που φέρουν σήμανση του άρ¬ 
θρου 18 παρ.1 του Καν (ΕΟΚ) 1274/91, πραγματοποιού¬ 
νται τακτικές επιθεωρήσεις από τον Ο.Π.Ε.ΓΕ.Π.: 

- Στα αγροκτήματα τουλάχιστον μία φορά για κάθε γε¬ 
νιά πουλερικών και τουλάχιστον μία φορά το χρόνο 

- Στα κέντρα συσκευασίας αυγών τουλάχιστον δύο φο¬ 
ρές το χρόνο 

και έκτακτες οποτεδήποτε κριθεί απαραίτητο. 

2. Ο Ο.Π.Ε.ΓΕ.Π. διενεργεί επιτόπιους ελέγχους κατό¬ 
πιν προειδοποίησης ή και χωρίς προηγούμενη ειδοποίη¬ 
ση , σε κάθε χώρο πώλησης ή διάθεσης προϊόντων ειδικών 
πτηνοτροφικών εκτροφών. Οι προαναφερθέντες έλεγχοι 
μπορούν να έχουν είτε προληπτικό χαρακτήρα είτε να διε- 
νεργούνται κατόπιν καταγγελίας ή με οποιονδήποτε τρό¬ 
πο γνωστοποίησης περί παράνομης χρήσης των ενδείξε¬ 
ων που προαναφέρθηκαν. 

3. Οι έλεγχοι και οι επιβλέψεις, όσον αφορά την ορθή 

χρήση των παραπάνω ενδείξεων, διενεργούνται από ελε¬ 
γκτικά όργανα που εφοδιάζονται από τον Ο.Π.Ε.ΓΕ.Π. με 
ειδικά έγγραφα ταυτοπροσωπίας, όπου αναφέρεται σα¬ 
φώς η ανάθεση των ελέγχων της παρ. 1. 

4. Κατά τη διενέργεια του ελέγχου, οι ελεγχόμενοι υπο- 
χρεούνται να διευκολύνουν τα ελεγκτικά όργανα, θέτο¬ 
ντας στη διάθεσή τους κάθε ζητούμενο στοιχείο ή πληρο¬ 
φορία που αφορά τον συγκεκριμένο έλεγχο, όπως επίδει¬ 
ξη πιστοποιητικών, βεβαιώσεων, παραστατικών 
εμπορίας, λογιστικών βιβλίων ή οποιουδήποτε άλλου 
σχετικού στοιχείου ζητηθεί. 

5. Οι έλεγχοι διενεργούνται από δύο (2) τουλάχιστον 
ελεγκτές και συντάσσεται πρακτικό ελέγχου, είτε διαπι¬ 
στωθεί παρατυπία ή / και παράβαση είτε όχι, το οποία συ¬ 
νυπογράφεται από τον ελεγχόμενο και υποβάλλεται στον 
Ο.Π.Ε.ΓΕ.Π. 

6. Η άρνηση συνυπογραφής του ως άνω πρακτικού 
ελέγχου εκ μέρους του ελεγχομένου, θεωρείται άρνηση 
ελέγχου και συνεπάγεται την παραπομπή του στις Επι¬ 
τροπές Διοικητικών Κυρώσεων που προβλέπονται στο 
άρθρο 12 της παρούσας. Ο ελεγχόμενος μπορεί να συνυ¬ 
πογράφει στο εν λόγω πρακτικό καταγράφοντας τις επι¬ 
φυλάξεις του. 

Άρθρο 7 

Τηρούμενα Μητρώα 

1. Η αρμόδια ελέγχουσα αρχή συντάσσει και τηρεί ενη¬ 
μερωμένα μητρώα των ελεγχομένων πτηνοτροφικών μο¬ 
νάδων παραγωγής, κέντρων συσκευασίας αυγών, σφα¬ 
γείων και τυποποιητηρίων κρέατος πουλερικών και επι¬ 
χειρήσεων εμπορίας, που δικαιούνται να χρησιμοποιούν 
τις ενδείξεις που αναφέρονται στο άρθρο 18 παρ. 1 του 
Καν. (ΕΟΚ) 1274/91 ή / και στο παράρτημα III του Καν. 
(ΕΟΚ) 1538/91, καθώς και μητρώο των πιστοποιημένων 
προϊόντων ειδικών πτηνοτροφικών εκτροφών που κυκλο¬ 
φορούν στην αγορά. 

2. Η εγγραφή στα μητρώα πραγματοποιείται, εφόσον η 
εκμετάλλευση / επιχείρηση έχει συνάψει σύμβαση ελέγ¬ 
χου με την αρμόδια ελέγχουσα αρχή και έχει τακτοποιή¬ 
σει έναντι αυτής τις οικονομικές της υποχρεώσεις. 

3. Η αρμόδια ελέγχουσα αρχή κοινοποιεί αντίγραφα 
των μητρώων της παρ.1 στην εποπτεύουσα αρχή, μέχρι 
το τέλος Νοεμβρίου, κάθε έτους. 

Άρθρο 8 
Γνωστοποίηση 

1. Οι πτηνοτροφικές μονάδες που παράγουν προϊόντα 
τα οποία αναφέρονται στο άρθρο 18 παρ.1 του Καν. 
(ΕΟΚ) 1274/91 ή / και στο παράρτημα III του Καν. (ΕΟΚ) 
1538/91, τα κέντρα συσκευασίας αυγών, καθώς και τα 
σφαγεία και τα τυποποιητήρια κρέατος πουλερικών που 
επιθυμούν να χρησιμοποιήσουν τις προαναφερθείσες 
επισημάνσεις, οφείλουν, εντός 15 ημερών από την ημε¬ 
ρομηνία σύναψης σύμβασης ελέγχου με τον Ο.Π.Ε.ΓΕ.Π, 
να γνωστοποιούν τη δραστηριότητάτους στις Δ/νσεις Γε¬ 
ωργίας ή Αγροτικής Ανάπτυξης των Νομαρχιακών Αυτο¬ 
διοικήσεων της έδρας της εκμετάλλευσης. 

2. Το έντυπο γνωστοποίησης περιλαμβάνει τουλάχι¬ 
στον τα στοιχεία που αναφέρονται στο υπόδειγμα I, που 
αποτελεί αναπόσπαστο μέρος της παρούσας. 

3. Κάθε αλλαγή στα προαναφερθέντα στοιχεία πρέπει 
να γνωστοποιείται εντός 10 ημερών στις ορισθείσες στην 
παράγραφο 1 του παρόντος άρθρου Υπηρεσίες. 


Άρθρο 9 

Επισήμανση προϊόντων ειδικών πτηνοτροφικών 
εκτροφών 

1. Τα αυγά ή το κρέας πουλερικών που τίθενται σε εμπο¬ 
ρία μπορούν να φέρουν σήμανση που αναφέρεται στον 
τρόπο εκτροφής μόνον εφόσον πληρούνται οι προϋποθέ¬ 
σεις της παρούσας. 

2. Επιτρέπεται να χρησιμοποιηθούν μόνον οι σημάνσεις 
του άρθρου 18 παρ.1 του Καν. (ΕΟΚ) 1274/91 ή/και του 
παραρτήματος III του Καν. (ΕΟΚ) 1538/91. 

Άρθρο 10 
Εισαγωγές 

1. Η εισαγωγή και διάθεση στην αγορά κρέατος πουλε¬ 
ρικών ειδικών πτηνοτροφικών εκτροφών επιτρέπεται μό¬ 
νο κατόπιν έκδοσης σχετικής άδειας από τη Δ/νση Ζωικής 
Παραγωγής και ΑΠΑ μετά από εισήγηση του Ο.Π.Ε.ΓΕ.Π. 

Η άδεια αφορά μια συγκεκριμένη παρτίδα. Σε περίπτω¬ 
ση εισαγωγής νέας παρτίδας απαιτείται νέα άδεια. 

2. Για τη χορήγηση της άδειας, η ενδιαφερόμενη εισα¬ 
γωγική επιχείρηση πριν από την εισαγωγή του κρέατος 
πουλερικών που φέρει σήμανση του παραρτήματος III 
του ΚΑΝ(ΕΟΚ) 1538/91, υποβάλλει αίτηση στη Δ/νση Ζω¬ 
ικής Παραγωγής και ΑΠΑ, και στον Ο.Π.Ε.ΓΕ.Π.. Η αίτηση 
που υποβάλλεται στον Ο.Π.Ε.ΓΕ.Π. πρέπει να συνοδεύε¬ 
ται από το πιστοποιητικό που προβλέπεται στο άρθρο 13 
του Καν. (ΕΟΚ) 1538/91 προκειμένου να εξακριβώσει την 
πλήρωση ή μη των απαιτουμένων προϋποθέσεων και από 
αποδεικτικό πληρωμής υπέρ του Ο.Π.Ε.ΓΕ.Π. τέλους για 
τις ελεγκτικές του υπηρεσίες. Το ύψος του απαιτούμενου 
ποσού καθορίζεται με απόφαση του Διοικητικού Συμβου¬ 
λίου του Ο.Π.Ε.ΓΕ.Π., σύμφωνα με την περίπτωση η' της 
παραγράφου 1 του άρθρου 35 του ν. 2637/1998 (ΦΕΚ. 
Α'200). 

3. Εφόσον εγκριθεί η αίτηση εισαγωγής κρέατος που¬ 
λερικών ειδικών πτηνοτροφικών εκτροφών και η ενδιαφε¬ 
ρόμενη επιχείρηση προχωρήσει στην εισαγωγή οφείλει 
να τηρεί αρχεία για τις ποσότητες, τις ημερομηνίες απο¬ 
στολής και τα ονόματα των αγοραστών. Σε περίπτωση 
που η ίδια επιχείρηση προχωρεί και σε λιανική πώληση τη¬ 
ρούνται αρχεία μόνο όσον αφορά τις ποσότητες και τις 
ημερομηνίες πώλησης. Τα αρχεία αυτά πρέπει να τίθενται 
στη διάθεση των ελεγκτικών οργάνων του Ο.Π.Ε.ΓΕ.Π. 
καθώς και της αρμόδιας εποπτεύουσας αρχής 

Άρθρο 11 
Κυρώσεις 

1. Εφόσον κατά τη διενέργεια των ελέγχων της παρού¬ 
σας, διαπιστωθούν παρατυπίες ή παραβάσεις της κείμε¬ 
νης κοινοτικής και εθνικής νομοθεσίας για τα προϊόντα ει¬ 
δικών πτηνοτροφικών εκτροφών, επιβάλλονται οι παρα¬ 
κάτω διοικητικές κυρώσεις, με τη διαδικασία του άρθρου 
12 της παρούσας, ως ακολούθως: 

1.1. Στην περίπτωση: 

α) δήλωσης ανακριβών στοιχείων εκ μέρους της εκμε¬ 
τάλλευσης / επιχείρησης, 

β) πλημμελούς εκτέλεσης του προγράμματος διαχείρι¬ 
σης της πτηνοτροφικής μονάδας, 

γ) πλημμελούς τήρησης των όρων που καθορίζονται 
στη σύμβαση επίβλεψης ή / και σε άλλες γραπτές δε¬ 
σμεύσεις, 

απευθύνεται έγγραφη σύσταση για συμμόρφωση εντός 
καθοριζόμενου χρονικού διαστήματος. 

1.2. Στην περίπτωση μη συμμόρφωσης, επιβάλλεται 
πρόστιμο μέχρι 200.000 δραχμές. 

2. Στην περίπτωση που διαπιστώνονται παραβάσεις 
όσον αφορά: 

2.1. την τήρηση των κανόνων παραγωγής που αναφέ- 
ρονται στο παράρτημα II του Καν. (ΕΟΚ)1274/91 και στο 
παράρτημα IVτου Καν. (ΕΟΚ) 1538/91 

2.2. την τήρηση των ενδείξεων όπως αναφέρονται στο 
άρθρο 18 παρ.1 του Καν. (ΕΟΚ) 1274/91 και στο παράρ¬ 
τημα III του Καν. (ΕΟΚ) 1538/91, επιβάλλονται σωρευτικά 
οι κάτωθι κυρώσεις: 

α) απόσυρση των προϊόντων που τυχόν τέθηκαν σε 
εμπορία με έξοδα και ευθύνη του παραβάτη 

β) πρόστιμο, ανάλογα με τη βαρύτητα της παράβασης 
και τον κύκλο εργασιών του παραβάτη, μέχρι 5.000.000 
δραχμές. 

2.3. στην περίπτωση συρροής των ανωτέρω παραβάσε¬ 
ων, επιβάλλεται πρόστιμο μέχρι 8.000.000 δραχμές, ενώ 
σε περίπτωση υποτροπής αυξάνεται μέχρι 10.000.000 
δραχμές. 

3. Στην περίπτωση διαπίστωσης παραβάσεων που αφο¬ 
ρούν την εμπορία των εν λόγω προϊόντων και, ειδικότερα: 

3.1. τοποθέτηση στην αγορά προϊόντων που δεν έχουν πα- 
ραχθεί σύμφωνα με τις απαιτήσειςτου παραρτήματος III του 
Καν. (ΕΟΚ) 1538/91, με ενδείξεις περί των μεθόδων εκτρο¬ 
φής που αναφέρονται στο άρθρο 18 παρ. 1 του Καν. (ΕΟΚ) 
1274/91 και στο παράρτημα III του Καν. (ΕΟΚ) 1538/91 ή 

3.2. τοποθέτηση στην αγορά προϊόντων της ως άνω 
υποπαραγράφου 3.1. του παρόντος άρθρου με ενδείξεις 
που προκαλούν παραπλάνηση των καταναλωτών και συ- 
νιστούν αθέμιτο ανταγωνισμό ή 

3.3. τοποθέτηση στην αγορά πτηνοτροφικών προϊό¬ 
ντων με ενδείξεις του παραρτήματος III του Καν (ΕΟΚ) 
1538/91 που εισήχθησαν από τρίτες χώρες χωρίς τη σχε¬ 
τική άδεια που προβλέπεται στο άρθρο 10 της παρούσας, 

επιβάλλονται: 

α) απόσυρση των εν λόγω προϊόντων από την αγορά με 
έξοδα του παραβάτη και υπό την επίβλεψη των αρμοδίων 
οργάνων και 

β) πρόστιμο μέχρι 15.000.000 δραχμές 

3.4. εφόσον στις ως άνω περιπτώσεις διαπιστωθεί ότι ο 
παραβάτης δεν είναι εγγεγραμμένος στα μητρώα του άρ¬ 
θρου 7 της παρούσας και έκανε χρήση των προστατευο- 
μένων ενδείξεων, ο Ο.Π.Ε.ΓΕ.Π. δύναται να προσφύγει 
στα αρμόδια δικαστήρια, αξιώνοντας αποζημίωση. 

4. Στις περιπτώσεις άρνησης ή παρεμπόδισης ή / και 
εξαπάτησης των εντεταλμένων οργάνων ελέγχου κατά 
την άσκηση των καθηκόντων τους, επιβάλλεται πρόστιμο 
μέχρι 10.000.000 δραχμές, λαμβάνοντας υπόψη τον κύ¬ 
κλο εργασιών του παραβάτη. 

5. Οι διοικητικές κυρώσεις του παρόντος άρθρου επι¬ 
βάλλονται σε βάρος του παραβάτη, φυσικού ή νομικού 
προσώπου, με απόφαση του Υπουργού Γεωργίας. 

6. Η απόφαση επιβολής των διοικητικών κυρώσεων επι¬ 
δίδεται από δημόσιο όργανο στο φυσικό πρόσωπο ή στο 
νόμιμο εκπρόσωπο του νομικού προσώπου, στην έδρα 
της εκμετάλλευσης / επιχείρησης. Σε περίπτωση απου¬ 
σίας τους ή άρνησης παραλαβής της απόφασης από αυ¬ 
τούς, το όργανο που ενεργεί την επίδοση θυροκολλά την 
απόφαση. Περί της θυροκόλλησης συντάσσεται πρωτό¬ 
κολλο που υπογράφεται από δύο μάρτυρες. 

7. Σε όλες τις περιπτώσεις παρατυπιών ή / και παραβά¬ 
σεων, ο Ο.Π.Ε.ΓΕ.Π. διατηρείτο δικαίωμα διαγραφής των 


ελεγχομένων εκμεταλλεύσεων ή επιχειρήσεων, καθώς και 
των πιστοποιημένων προϊόντων τους από τα αντίστοιχα 
μητρώα, που προβλέπονται στο άρθρο 7 της παρούσας. 
Δικαίωμα επανεγγραφής αποκτά η εν λόγω εκμετάλλευση 
/ επιχείρηση μετά την παρέλευση χρονικού διαστήματος 
ανάλογου με τη βαρύτητα της παρατυπίας ή παράβασης 
και σε κάθε περίπτωση τουλάχιστον ενός έτους. 

8. Το ύψος των ως άνω προστίμων μπορεί να αναπροσαρ¬ 
μόζεται με απόφαση των Υπουργών Οικονομικών και Γεωρ¬ 
γίας, που δημοσιεύεται στην Εφημερίδα της Κυβερνήσεως. 

Τα παραπάνω πρόστιμα εισπράττονται κατά τις διατά¬ 
ξεις του Κώδικα Εισπράξεως Δημοσίων Εσόδων (ΚΕΔΕ). 

Άρθρο 12 

Σύσταση Επιτροπών Εξέτασης Παρατυπιών & 
Παραβάσεων και Διαδικασία Επιβολής Διοικητικών 
Κυρώσεων και Προστίμων 

1. Για την εφαρμογή των διατάξεων των άρθρων 10 του 
Καν. (ΕΟΚ) 1906/90 και 21 του Καν. (ΕΟΚ) 1907/9 συστή- 
νονται στο Υπουργείο Γεωργίας οι παρακάτω επιτροπές: 

- Άβάθμια τριμελής Επιτροπή Εξέτασης Παρατυπιών 
και Παραβάσεων που συγκροτείται από: 

α) Τονπροϊστάμενοτμήματοςτης αρμοδίας υπηρεσίας 
του Υπουργείου Γ εωργίας, μετο νόμιμο αναπληρωτή του, 
ως Πρόεδρο. 

β) Έναν υπάλληλο των αρμοδίων υπηρεσιών του 
Υπουργείου Γεωργίας, μετο νόμιμο αναπληρωτή του. 

γ) Έναν υπάλληλο του Ο.Π.Ε.ΓΕ.Π., που προτείνεται 
από τον Δ/ντά Σύμβουλο, με τον αναπληρωτή του. 

- Β'βάθμια τριμελής Επιτροπή Εξέτασης Παρατυπιών 
και Παραβάσεων, που συγκροτείται από: 

α) Τον προϊστάμενο της Δ/νσης Ζωικής Παραγωγής και 
ΑΠΑτου Υπουργείου Γεωργίας, μετο νόμιμο αναπληρω¬ 
τή του, ως Πρόεδρο. 

β) Τον Προϊστάμενο της Δ/νσης Νομοπαρασκευαστι¬ 
κού Έργου και Νομικών Υποθέσεων του Υπουργείου Γε¬ 
ωργίας, μετο νόμιμο αναπληρωτή του. 

γ) Τον προϊστάμενο της αρμόδιας υπηρεσίας του 
Ο.Π.Ε.ΓΕ.Π. με τον αναπληρωτή του, που προτείνονται 
από τον Δ/ντα Σύμβουλο. 

Χρέη Γραμματέα στις παραπάνω Επιτροπές εκτελεί υπάλ¬ 
ληλος τουΟ.Π.Ε.ΓΕ.Π.,που προτείνεται με τον αναπληρωτή 
του από το Δ/ντα Σύμβουλο του Οργανισμού αυτού. 

2. Η θητεία των μελών των παραπάνω Επιτροπών ορίζε¬ 
ται διετής. 

3. Τα μέλη και ο Γραμματέας των Επιτροπών με τους 
αναπληρωτές τους ορίζονται με απόφαση του Υπουργού 
Γεωργίας. Για την αντικατάσταση των μελών κατά τη 
διάρκεια της θητείας τους, τη σύνθεση - συνεδριάσεις - 
λειτουργία και τη λήψη αποφάσεων, εφαρμόζονται οι δια¬ 
τάξεις της παρ. 6του άρθρου 13 καιτων άρθρων 14 και 15 
του Ν. 2690/1999 (ΦΕΚ Α' 45). 

4. Εφόσον κατά τη διενέργεια των προβλεπόμενων 
από το άρθρο 6 της παρούσας ελέγχων, τα αρμόδια όρ¬ 
γανα ελέγχου διαπιστώσουν παρατυπίες ή / και παρα¬ 
βάσεις της κείμενης νομοθεσίας, εθνικής και κοινοτικής, 
για τα προϊόντα ειδικών πτηνοτροφικών εκτροφών, δια¬ 
βιβάζουν το πρακτικό ελέγχου στη Δ/νση Ζωικής Παρα¬ 
γωγής και ΑΠΑ, με κοινοποίηση στον Πρόεδρο της 
Α'βάθμιας Επιτροπής, και στον ενδιαφερόμενο, με απο¬ 
δεικτικό επίδοσης, προκειμένου να παράσχει τις διευ¬ 
κρινίσεις του στην Επιτροπή, εντός αποκλειστικής προ¬ 
θεσμίας δέκα (10) εργασίμων ημερών. Ο Πρόεδρος συ- 

γκαλεί την Επιτροπή εντός ενός μηνός από τη λήψη του 
πρακτικού. 

5. Κατά της απόφασης της Α'βάθμιας Επιτροπής, ο εν¬ 
διαφερόμενος μπορεί να προσφύγει εντός δέκα (10) εργα¬ 
σίμων η μερών από την κοινοποίησή της σ’ αυτόν στη Β'βάθ- 
μια Επιτροπή η οποία τουλάχιστον εντός 20 ημερών από τη 
λήψη της προσφυγής συγκαλείται από τον Πρόεδρό της. 

6. Στις αποφάσεις της Α'βάθμιας Επιτροπής πρέπει να 
γίνεται μνεία του δικαιώματος προσφυγής στη Β'βάθμια 
Επιτροπή και της σχετικής προθεσμίας. 

7. Οι αποφάσεις των Επιτροπών πρέπει να είναι αιτιολο¬ 
γημένες και να κοινοποιούνται στον ενδιαφερόμενο με 
αποδεικτικό παραλαβής με μέριμνα της Δ/νσης Ζωικής 
Παραγωγής και ΑΠΑ 

8. Στις συνεδριάσεις και των δύο Επιτροπών δύναται να 
παρίσταται ο ενδιαφερόμενος ή νόμιμος εκπρόσωπός 
του για να αναπτύξει τις απόψεις του και να προσκομίσει 
τυχόν επιπλέον στοιχεία, για όσο χρόνο κρίνεται απαραί¬ 
τητο, όχι όμως κατά τη διαδικασία λήψης αποφάσεων. Η 
γνωστοποίηση της ημερομηνίας και του τόπου συνεδρία¬ 
σης της Επιτροπής γίνεται με έγγραφο του Προέδρου 
που επιδίδεται με απόδειξη στον ενδιαφερόμενο τουλάχι¬ 
στον 48 ώρες πριν τη συνεδρίαση. 

Άρθρο 13 

Μεταβατικές Διατάξεις 

Για χρονικό διάστημα μέχρι 3 μήνες από τη δημοσίευση 


της παρούσας απόφασης, επιτρέπεται η χρήση των ήδη 
τυπωμένων σημάτων, ταινιών, ετικετών, δακτυλίων με εν¬ 
δείξεις του άρθρου Ιδπαρ.Ι του Καν. (ΕΟΚ) 1274/91 και 
του παραρτήματος III του Καν. (ΕΟΚ) 1538/91 από εκμε¬ 
ταλλεύσεις / επιχειρήσεις που έχουν λάβει τη σχετική 
άδεια από τις Δ/νσεις Γεωργίας ή Αγροτικής Ανάπτυξης 
των Νομαρχιακών Αυτοδιοικήσεων. 

Οι Δ/νσεις Γεωργίας ή Αγροτικής Ανάπτυξης των Νο¬ 
μαρχιακών Αυτοδιοικήσεων οφείλουν να παραδώσουν 
στον Ο.Π.Ε.ΓΕ.Π. αντίγραφα των τηρουμένων αρχείων 
τους όσον αφορά τα πλήρη στοιχεία των ελεγχομένων 
από αυτές εκμεταλλεύσεων ή επιχειρήσεων καθώς και 
κάθε άλλο απαραίτητο στοιχείο εντός μηνός από τη δη¬ 
μοσίευση της παρούσας. 

Η παρούσα απόφαση εφαρμόζεται με την επιφύλαξη 
εφαρμογής των υποχρεωτικών διατάξεων που απορρέ¬ 
ουν από την Κοινοτική & Εθνική Νομοθεσία. 

Με απόφαση του Υπουργού Γεωργίας που δημοσιεύε¬ 
ται στην Εφημερίδα της Κυβερνήσεως, ρυθμίζεται κάθε 
λεπτομέρεια για την εφαρμογή των διατάξεων της πα¬ 
ρούσας απόφασης. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 6 Απριλίου 2000 

